Georgina Theodora Wood

Georgina Theodora Wood JSC OSG (née Lutterodt; dem born am 8 June 1947) be Ghanaian judge wey she san be former police prosecution officer. Na she be de Chief Justice of Ghana den first woman wey occupy dat position."Kufuor swears in new Chief Justice". Ghanaweb. Retrieved 25 September 2013."Glitz top 100 inspirational women – Page 100 – Glitz Africa Magazine". Retrieved 28 May 2022. She retire for 2017 insyd after five decades of service give de state. She be member of de Council of State.

 Ein early life den education 
Dem born Georgina Lutterodt for 8 June 1947 for Ghana insyd."Daily Guide: Kufuor Picks Georgina Wood". General News of Monday, 30 April 2007. GhanaWeb. Retrieved 1 May 2007. She get ein basic education for Bishop's Girls den Methodist Schools, Dodowa. She next attend Mmofraturo Girls School, Kumasi between 1958 den 1960. Wood ein secondary education be for Wesley Girls' High School, Cape Coast, wey she plete for 1996 insyd. She proceed go de University of Ghana, Legon, wey dem award am de LL.B. for 1970 insyd. Wood then attend de Ghana School of Law after which dem bell am go de bar. She sanso do Post-Graduate Officers Training Course for de Ghana Police College.

 Ein career 
Wood job plus de Ghana Police Service as deputy superintendent den public prosecutor for three years. Later she join de Judicial Service as District Magistrate for 1974 insyd. She rise thru de Circuit den High Courts wey she cam turn de presiding judge for de Appeal Court for 1991 insyd. Presido John Kufuor appoint am go de Supreme Court for 12 November 2002,"Georgina Wood nominated for Chief Justice". General News of Friday, 4 May 2007. GhanaWeb. 30 November 2001. Retrieved 18 May 2007. appointment wey she decline earlier.

 Georgina Wood committee 
Dem set up Georgina Wood committee for 4 July 2006 make e investigate 77 packets of cocaine wey disappear from shipping vessel MV Benjamin for 26 April 2006. Na e sanso go investigate alleged 200,000 dollars bribe sam lady wey dey link to Venezuelan drug baron bia to senior police officers,"'Coke Committee' presents its report". GhanaWeb. 22 September 2006. Retrieved 17 May 2023. den 588 kg of cocaine dem sanso seize for Mempeasem, East Legon from de Venezuelans.

 Chief Justice of Ghana 
Dem nominate am for de position of Chief Justice for Ghana for May 2007 insyd. For 1 June 2007, de Parliament of Ghana approve ein nomination as de fresh Chief Justice for Ghana by consensus."Georgina Wood Approved As CJ". General News of Saturday, 2 June 2007. GhanaWeb. Retrieved 6 June 2007.

 Council of State 
For 20 June 2017, Presido Nana Akuffo-Addo swear Wood as de 25th den final member for de Council of State."Georgina Wood makes history, fills 22-yr-old Council of State vacancy - MyJoyOnline.com". Myjoyonline. 20 June 2017. Retrieved 17 May 2023. She dey de council top by virtue for de fact say she be former Chief Justice. Ebe de first tym for 22 years insyd wey dem fill de vacancy as Ghana no get living retired Chief Justice since 1995.

 Honours 
For 7 July 2007, dem decorate Wood plus de Order of de Star of Ghana, de nation ein highest honour. Presido John Kufuor wey present give am."78 citizens receive State Honours - MyJoyOnline.com". Myjoyonline. 6 July 2007. Retrieved 17 May 2023.

 Oda roles 
Wood be choir leader for de Ringway Gospel Centre Assemblies of God Church, Accra. She sanso be de Chairperson for de Alternative Dispute Resolution for Ghana insyd. She sanso serve as member for de Kenya Judges and Magistrates Vetting Board."Judges and Magistrates Vetting Board". Archived from the original on 9 April 2013. Retrieved 2012-12-27. She serve for de board for de Global Justice Center top, international human rights law organization wey base for New York City insyd."Our Board - Global Justice Center". Globaljusticecenter net. Retrieved 28 June 2016.

 Family 
Wood marry Edwin Wood, wey be retired banker."Georgina Wood, exuding confidence, promises integrity". Photo report. Ghana Web. Retrieved 7 June 2007.

 References 

Category:1947 births
Category:Ghanaians
Category:Chief justices of Ghana
Category:Human
Category:20th-century Ghanaian judges
Category:21st-century Ghanaian judges
Category:21st-century Ghanaian women
Category:Ghanaian women judges
Category:Recipients for de Order of de Star of Ghana
Category:Women chief justices
Category:Members for de Council of State (Ghana)
Category:Justices for de Supreme Court of Ghana

 External links 
Georgina Theodora Wood at Wikipedia ein sisto projects

 News from Wikinews
 Quotations from Wikiquote
 Data from Wikidata

 Pictures from vetting by Parliament of Ghana
 [1]
 [2]

Legal officesPrecede by
George Kingsley AcquahChief Justice of Ghana
2007 – 2017Succeed by
Sophia Akuffo
Category:Former Methodists
Category:20th-century women judges
Category:21st-century women judges
Category:20th-century Ghanaian women
Category:Ghanaian Christians
Category:Ghana School of Law alumni
Category:First women chief justices